বেশ কিছু দিন ধরেই কর্ণ জোহর এবং অজয় দেবগণের মধ্যে সম্পর্কের টানাপড়েন চলছে। কাজলের সঙ্গে বন্ধুত্ব নিয়ে কর্ণ একটু বেশি সোজাসাপটা হতে গিয়ে তাঁদের সম্পর্ক আরও বিগড়েছে। এখানেই শেষ নয়। ‘শিবায়’ এবং ‘অ্যায় দিল হ্যয় মুশকিল’— দু’টি সিনেমা মুক্তি পেয়েছে একই দিনে। সঙ্গে এখন যোগ হয়েছে আর এক ঝামেলা। ‘ব্যাটল অব সরগার্হি’ নিয়ে কর্ণ জোহর ঠিক  করেছিলেন সিনেমা তৈরি বানাবেন। যেখানে সহ-প্রযোজনা করার কথা ছিল অক্ষয় কুমারের। অক্ষয় তো বটেই সঙ্গে এটাও ঠিক হয়েছিল যে, ওই ছবিতে অভিনয় করবেন সলমন খান। কিন্তু শোনা গিয়েছিল, সল্লু মিঞা হঠাৎই সরে আসার সিদ্ধান্ত নিয়েছেন। কিন্তু খবরটা যে আদৌ সত্যি নয় তা নিজেই জানিয়েছেন সলমন। ভাইজান টুইট করেন, ‘কোনও গুজবে কান দেবেন না। একবার যখন আমি কথা দিয়েছি তখন কথা রাখব। অক্ষয়ের সঙ্গে ছবিটা আমি করছি।’